2010eko irailaren 13an egindako bilkuran, Nafarroako Parlamentuko Eledunen Batzarrak ondoko adierazpena onetsi zuen: 

 “1.- Nafarroako Parlamentuak guztiz gaitzesten ditugu jatorri etnikoan edo erlijio-sinesmenetan oinarritutako intolerantzia erlijiosoko adierazpen, kinadura, jazarpen edo indarkeria-adierazpen guztiak, edozein dela eta haiek gertatzen diren tokia, are gehiago gobernu batek egiten baditu.

2.- Nafarroako Parlamentuak berresten du ijitoen herriari aitortzen dizkiola gainerako pertsonek dituzten eskubide eta betebehar guztiak, eta berriro adierazten du laguntzeko konpromisoa duela ijitoen komunitatearen normalizazioa arlo guztietan sustatze aldera, ijito herriaren irudi ona eta egiazkoa zabaltzeko, integrazio erreala oztopatzen duten estereotipoetan erori gabe.

3.- Nafarroako Parlamentuak Espainiako Gobernuari eskatzen dio Kanpo Arazoetarako Ministerioaren bidez adierazpen hau igor diezaien Frantziako agintari eskudunei, kontuan hartuta etniaren gainetik Europako herritarrak direla, eta, batez ere eta hori baino lehenago, beren eskubideak urratuta dituzten pertsonak direla.

4.- Nafarroako Parlamentuak bat egiten du Europako Parlamentuak eginiko adierazpenarekin.”

